## Odluka o usvajanju Plana potrebnog broja bolesničkih ležaja u stacionarnim ustanovama za liječenje akutnih i kroničnih bolesti osiguranika Republičkog fonda zdravstvenog osiguranja i zdravstva Hrvatsk

### NN 70/1992 (26.10.1992.), Odluka o usvajanju Plana potrebnog broja bolesničkih ležaja u stacionarnim ustanovama za liječenje akutnih i kroničnih bolesti osiguranika Republičkog fonda zdravstvenog osiguranja i zdravstva Hrvatsk

# SKUPŠTINA REPUBLIČKOG FONDA ZDRAVSTVENOG OSIGURANJA I ZDRAVSTVA HRVATSKE

Na osnovi odredbe članka 111. Zakona o zdravstvenoj zaštiti i zdravstvenom
osiguranju ("Narodne novine", br. 12191 - pročišćeni tekst, 19/91,
53A/91 i 18/92) i odredbe članka 22. Statuta Republičkog fonda zdravstvenog
osiguranja i zdravstva Hrvatske ("Narodne novine", br. 48/90),
na 8. sjednici održanoj 2. listopada 1992. godine, Skupština Republičkog
fonda zdravstvenog osiguranja i zdravstva Hrvatske, donosi

## ODLUKU

### o usvajanju Plana potrebnog broja bolesničkih ležaja u stacionarnim ustanovama za liječenje akutnih i kroničnih bolesti osiguranika Republičkog fonda zdravstvenog osiguranja i zdravstva Hrvatske

I.

Sukladno odredbama Pravilnika o zdravstvenom standardu u Republici Hrvatskoj
("Narodne novine", br. 3/82), Odluke o utvrđivanju broja bolesničkih
ležaja u stacionarnoj zdravstvenoj zaštiti ("Narodne novine",
br. 32/92) i Odluke o utvrđivanju broja bolesničkih ležaja u stacionarnoj
zdravstvenoj zaštiti za liječenje kroničnih bolesti ("Narodne novine",
br. 49/92), usvaja se Plan broja bolesničkih ležaja u stacionarnim ustanovama
za liječenje akutnih i kroničnih bolesti osiguranika Republičkog fonda
zdravstvenog osiguranja i zdravstva Hrvatske (u daljnjem tekstu: Republički
fond).

II.

Planirano zdravstveno zbrinjavanje akutnih i kroničnih bolesti osiguranika
Republičkog fonda ostvaruje se na području četiri slijedeće regije u Republici
Hrvatskoj : Osijek, Rijeka, Split i Zagreb.

1. Za potrebe liječenja akutnih bolesti utvrđuje se Plan broja bolesničkih
ležaja u stacionarnim ustanovama za osiguranike Republičkog fonda po regijama
kako slijedi:

a) Za regiju Osijek osigurava se u postojećim bolnicama 3200 bolešničkih
ležaja za potrebe osnovnog zbrinjavanja bolesnika i 167 bolesničkih ležaja
za potrebe zbrinjava nja složenijih dijagnostičkih i terapijskih postupaka
u Općoj bolnici Osijek.

b) Za regiju Rijeka osigurava se u postojećim bolnicama 2.557 bolesničkih
ležaja za potrebe osnovnog zbrinjava nja bolesnika i 128 bolesničkih ležaja
za potrebe zbrinjavanja složenijih dijagnostičkih i terapijskih postupaka
u Kliničkom bolnićkom centru Rijeka,

c) Za regiju Split osigurava se u postojećim bolnicama 3.880 bolesničkih
ležaja za potrebe osnovnog zbrinjavanja bolesnika i 194 bolesnička ležaja
za potrebe zbrinjavanja složenijih dijagnostičkih i terapijskih postupaka
u Kliničkom bolničkom centru Split,

d) Za regiju Zagreb osigurava se u postojećim bolnicama 9.499 bolesničkih
ležaja za potrebe osnovnog zbrinjavanja bolesnika i 474 bolesnička ležaja
za potrebe zbrinjavanja složenijih dijagnostičkih i terapijskih postupaka
u kliničkim bolnicama grada Zagreba.

Za cjelokupnu populaciju osiguranika Republičkog fonda sveukupno se
osigurava 20.576 ležaja za liječenje akutnih bolesti, od čega 19.136 ležaja
za potrebe osnovnog zbrinjavanja bolesnika, 963 ležaja u regionalnim centrima
za potrebe zbrinjavanja složenijih dijagnostičkih i terapijskih postupaka
i daljnjih 477 ležaja u kliničkim bolnicama Zagreba za najsloženije dijagnostičke
i terapijske postupke.

2. Za potrebe liječenja kroničnih bolesti utvrđuje se Plan broja bolesničkih
ležaja u stacionarnim ustanovama, za osiguranike Republičkog fonda po regijama
kako slijedi:

a) Za regiju Osijek osigurava se 582 bolesnička ležaja za djelatnost
psihijatrije, 732 bolesnička ležaja za djelatnost medicinske rehabilitacije
i 333 bolesnička ležaja za djelatnost gerijatrije na području Republike
Hrvatske,

b) Za regiju Rijeka osigurava se 447 bolesničkih ležaja za djelatnost
psihijatrije, 563 bolesnička ležaja za djelatnost medicinske rehabilitacije
i 256 bolesnićkih ležaja za djelatnost gerijatrije na području Republike
Hrvatske,

c) Za regiju Split osigurava se 679 bolesničkih ležeja ze djelatnost
psihijstrije, 854 bolesnička ležaja za djelatnost medicinske rehabilitacije
i 388 bolesničkih ležaja za djelatnost gerijatrije na području Republike
Hrvatske,

d) Za regiju Zagreb osigurava se 1.662 bolesnička ležaja za djelatnost
psihijatrije, 2.090 bolesničkih ležaja za djelatnost medicinske rehabilitacije
i 950 bolesničkih ležaja za djelatnost gerijatrije na području Republike
Hrvatske.

Za cjelokupnu populaciju osiguranika Republike Hrvatske Republički fond
sveukupno osigurava 9.536 ležaja za liječenje kroničnih bolesti.

III.

Ova odluka stupa na snagu danom objave u "Narodnim novinama".

Klasa: 025-04/92-01/61

Urbroj: 338-24-82-1

Zagreb, 2. listopada 1992.

Predsjednik SkupštineRepubličkog fonda

**prim. dr. sci. Mate Ljubičić, v. r.**

Odluka, NN 70/1992-1884
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)